রাত্রিকালীন নির্গমন
মানব সন্তান বিশেষত ছেলেরা, বয়ঃসন্ধিকালে পৌঁছালে তাদের বীর্যথলিতে বীর্য এবং অন্ডকোষে শুক্রাণু তৈরি হয়। সময়ের সাথে সাথে বীর্য ক্রমাগত বীর্যথলিতে জমা হতে থাকে। বীর্যথলির ধারণক্ষমতা পূর্ণ হওয়ার পর নিদ্রারত অবস্থায় অনিচ্ছাকৃতভাবে বীর্যপথে বীর্যপাত ঘটে দেহে বীর্যের ভারসাম্য নিয়ন্ত্রিত হয়, একেই স্বপ্নদোষ বলা হয়। স্বপ্নদোষের সময় অনেকে স্বপ্নে অবচেতনভাবে যৌন কর্মকাণ্ডের প্রতিচ্ছবি অবলোকন করেন, তবে উক্ত অনুভূতি ছাড়াও স্বপ্নদোষ সঙ্ঘটিত হয়। ব্যক্তিবিশেষের ক্ষেত্রে স্বপ্নদোষে বীর্যপাতের পরিমাণ কম বা বেশী হতে পারে। স্বপ্নদোষ নারীদের ক্ষেত্রেও হতে পার, তবে তাঁর মাত্রা পুরুষদের তুলনায় অনেক কম। এছাড়া মেয়েদের স্বপ্নদোষের ফলে সাধারণত বীর্য নির্গত হয় না, ফলে তা স্বপ্নদোষ কিনা সেটি সহজে চিহ্নিত বা নির্ণয় করা যায় না।
শৈলশিরাময় ত্বক
শৈলশিরাময় ত্বক (Ridged band) হচ্ছে লিঙ্গত্বকের শেষভাগে একদল স্নায়ুযুক্ত কুঁচকানো চামড়া। 
শৈলশিরাময় ত্বক, পুং-জননেন্দ্রিয়ের আবরক ত্বকসহ একটি বিশেষ গুরুত্বপূর্ণ কামস্থান।
জন টেইলর, কানাডার একজন প্যাথলজিবিদ এবং চিকিৎসা গবেষক, শৈলশিরাময় ত্বক নিয়ে প্রচুর গবেষণা করেছেন। তিনি তাঁর গবেষণায় প্রমাণ করেছেন যে, এই শৈলশিরাময় ত্বক-এর মূল কাজ হচ্ছে যৌন উত্তেজনা বৃদ্ধি করা। তিনি লিখেছেনঃ
"প্রাথমিক গবেষণায় দেখা গেছে যে, শৈলশিরাময় ত্বকের মূল গুরুত্ব হচ্ছে যৌন সঙ্গমে, এবং এর কাজই হচ্ছে যৌন উত্তেজনা সৃষ্টির মাধ্যমে মাংসপেশির সঙ্কোচন-প্রতিবিম্ব সৃষ্টি যার ফলে বীর্যপাত হয়ে থাকে।